**S p r á v a  o výchovno-vzdelávacej činnosti, jej výsledkoch a podmienkach materskej školy za školský rok 2021/2022**

Predkladá:
Bc. Očkajáková Marcela
riaditeľka MŠ

.....................................................

Prerokované na pedagogickej rade dňa:

Prerokované členmi Rady školy:

Stanovisko Rady školy:
Rada školy odporúča obci Hruštín s c h v á l i ť Správu o výsledkoch a podmienkach výchovno- vzdelávacej činnosti MŠ Hruštín, Pod Brehom 207, Hruštín za školský rok 2021/2022

 .....................................................
predseda Rady školy

Stanovisko zriaďovateľa:
Obec Hruštín s c h v a ľ u j e / n e s c h v a ľ u j e Správu o VVČ, jej výsledkoch a podmienkach výchovno-vzdelávacej činnosti MŠ Hruštín, Pod Brehom 207, Hruštín za školský rok 2021/2022

 ...................................................
 starosta obce Hruštín
 Mgr. Škapec František

**OBSAH:**

 Východiská a podklady

1. Základné identifikačné údaje o materskej škole
	1. Zamestnanci MŠ
2. Údaje o poradných orgánoch

2.1 Rada školy pri MŠ

2.2 Pedagogická rada

2.3 Metodické združenie

1. Údaje o deťoch

3.1 Počet detí prijatých do MŠ

3.2 Zápis detí do 1.ročníka ZŠ

3.3 Údaje o výsledkoch hodnotenia podľa poskytovaného stupňa výchovy a vzdelávania

1. Údaje o aktivitách a prezentácii MŠ na verejnosti
2. Priestorové a materiálno – technické vybavenie MŠ
3. Ďalšie informácie o MŠ
4. Ciele realizované z koncepčného zámeru rozvoja školy a vyhodnotenie jeho plnenia

8.1 Oblasť výchovno – vzdelávacej činnosti

8.2Hodnotenie výchovno-vzdelávacieho procesu

1. Spolupráca MŠ s rodičmi a inými inštitúciami
2. Riadiaca a kontrolná činnosť

**Východiská a podklady:**

Správa bola vypracovaná v zmysle:

1. Vyhlášky Ministerstva školstva SR č. 435/2020 Z.z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení
2. § 5 ods. 7, písm. g) Zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov
3. Metodického usmernenia MŠ SR č. 10/2006-R k vyhláške MŠ SR č. 9/ 2006 Z.z.
4. Koncepcie materskej školy a jej zmien
5. Školského vzdelávacieho programu a rozvíjajúcich vzdelávacích programov
6. Plánu práce školy na školský rok 2021/2022
7. Informácií o činnosti Rady školy pri MŠ Hruštín
8. Informácií o činnosti Metodického združenia pri MŠ
9. **Základné identifikačné údaje o MŠ**

|  |  |
| --- | --- |
| **Názov školy** | Materská škola Hruštín,  |
| **Adresa školy** | Pod Brehom 207/5, Hruštín 029 52 |
| **Tel.čísla** | 043/55771190901 706 637 |
| **Webové sídlo** | [www.mshrustin.edupage.org](http://www.mshrustin.edupage.org). mshrustin@gmail.com |
| **Zriaďovateľ** | Obec Hruštín |

**1.2. Zamestnanci MŠ**

 V auguste 2021 ukončila svoju činnosť Bc. Sedlárová Helena, ktorá odišla na MD a namiesto nej bola opätovne prijatá Bc. Bohucká Jana. V auguste 2022 sa skončil pracovný pomer s učiteľkou Mgr. Polákovou Soňou, ktorej sa naskytla iná pracovná príležitosť v blízkosti jej bydliska. Okrem nej ukončila svoju činnosť aj Bc. Bohucká J., ktorá otehotnela a začala čerpať dlhodobú PN.

**Pedagogickí zamestnanci MŠ:**

|  |  |
| --- | --- |
| **Meno** | **Funkcia** |
| Bc. Očkajáková Marcela | riaditeľka MŠ |
| Jaššová Daniela | učiteľkapoverená zastupujúca riaditeľky MŠ |
| Mgr.Poláková Soňa | učiteľka (ukončenie PP k 30.8.2022) |
| Mgr. Vlžáková Silvia | Učiteľka |
| Martvoňová Terézia | Učiteľka |
| Michnová Viera | Učiteľka |
| Ing. Macáková Martina | učiteľka/zastupovanie od nov.2020 |
| Bc. Bohucká Jana | učiteľka/zastupovanie od 1.9.2021 |

V MŠ je 100% kvalifikovanosť pedagogických zamestnancov, všetci spĺňajú predpoklady na výkon pedagogickej činnosti podľa zákona 138/2019, zákon o pedagogických a odborných zamestnancoch a o zmene a doplnení niektorých zákonov. Pedagogickí zamestnanci spĺňajú

* kvalifikačné predpoklady
* bezúhonnosť
* zdravotná spôsobilosť
* ovládanie štátneho jazyka.

**Nepedagogickí zamestnanci MŠ**

|  |  |
| --- | --- |
| **Meno** | **Funkcia** |
| Snováková Zuzana | vedúca školskej jedálnefinančná pracovníčka |
| Macáková Daniela | kuchárka/ hlavná kuchárka |
| Maťašáková Marcela | Kuchárka |
| Hutirová Marcela | Kuchárka |
| Špaglová Mária | pomocná kuchárka |
| Katreníková Monika | Upratovačka |
| Michalčíková Terézia | upratovačka, školníčka |

1. **Údaje o poradných orgánoch MŠ**

**2.1 Rada školy pri MŠ**

Rada školy pri MŠ Hruštín, Pod Brehom 207 bola ustanovená v zmysle § 24 zákona
č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Rada školy sa skladá zo 7 členov:

|  |  |
| --- | --- |
| **Meno** | **Obsadenie** |
| Mgr. Poláková Soňa | predseda RŠ |
| Michnová Viera | člen za pedag. zam. MŠ  |
| Macáková Dana | člen za neped. zam. MŠ |
| Mgrart. Kupčuláková Miroslava | člen za rodičov |
| Mgr. Halušková Mária | člen za rodičov |
| Mgr.Uhríková Katarína | za ZŠ |
| Bc.Haluška Martin | delegovaný za OZ |

Počas školského roka 2021/2022 sa rada školy stretla 2- krát .

Obsah rokovania rady školy bol:
• Správa výchovno-vzdelávacej činnosti za šk.rok 2020/2021
• Školský poriadok materskej školy
• Plán práce materskej školy na príslušný školský rok
• Aktuálne informácie o pedagogicko-organizačnom a materiálnom zabezpečení materskej
školy.
• Problematika prevádzky MŠ počas pandemického ochorenia.

Rada školy bola na zasadnutiach priebežne informovaná o strategických cieľoch a plánoch ďalšieho nasmerovania a rozvoja školy, ako aj hlavných úlohách a činnostiach
v spolupráci s rodičmi vyplývajúcich z koncepčného zámeru materskej školy a plánu práce na daný školský rok.

**2.2 Pedagogická rada**

 Je zložená z členov pedagogického kolektívu, je jednou z organizačných foriem činnosti pedagogického zboru, ktorá spája zodpovednosť riaditeľky MŠ so skupinovým poradenstvom ostatných pedagogických zamestnancov. V tomto školskom roku sa zišla 5x, kde obsahom rokovaní boli:

•stanoviská k výsledkom výchovy a vzdelávania• podmienky prijímania na predprimárne vzdelávanie • evalvácia, autoevalvácia
• plánovanie ukončenia školského roka.

**Pracovná porada** so všetkými zamestnancami sa zrealizovala počas roka 4x, kde sa riešili okrem pracovných a bezpečnostných záležitostí aj• oboznámenie sa s prísnymi nariadeniami stanovenými Ministerstvom školstva a hlavným hygienikom, povinnosťami a právami zamestnancov počas pandemického obdobia.

**2.3 Metodické združenie**

Vedúcou metodického združenia bola poverená Mgr. Poláková Soňa. Platnosťou nového nariadenia MŠVVaŠ SR, kde podľa § 28 ods. 18 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 390/2011 Z. z. ustanovuje, že Metodické združenie nemusí byť zriadené v MŠ kde sú 4 triedy. Pre MŠ Hruštín sa týmto po dohode so zamestnancami MZ zrušilo. Prípadné problémy súvisiace s výchovno-vzdelávacím procesom sa preberali na pedagogických radách.

 **3. Údaje o  deťoch**

**3.1. Počet detí prijatých do MŠ (vekové zloženie)**

|  |  |  |  |  |
| --- | --- | --- | --- | --- |
| **Trieda** | **vek detí** | **počet detí** | **triedna učiteľka** | **Učiteľka** |
| 1. | 5-6 | 24/2PPPV | Ing. Macáková Martina  | Michnová Viera |
| 2. | 5-6 | 24/1ŠVVP10 SVS | Jaššová Daniela  | Martvoňová Terézia |
| 3. | 4-5 | 22 SVS/1 ŠVVP | Mgr.Poláková Soňa | Bc. Očkajáková Marcela  |
| 4. | 3-4 | 19+2 | Mgr. Vlžáková Silvia | Bc. Bohucká Jana |

Počet nahlásených detí na školský rok 2021/2022 bolo 91, z toho 39 detí s povinným predprimárnym vzdelávaním. Dve deti pokračovali v plnení PPV, jedno dieťa bolo skôr nahlásené na PPV, dve deti boli so ŠVVP, ku ktorým sa nepodarilo včas zohnať asistenciu, tak ich sprevádzali pri pobyte v MŠ matky. V priebehu roka boli prijaté ďalšie dve deti.

Vzhľadom na začatú nepriaznivú vojnovú situáciu na Ukrajine, boli v priebehu šk.roka (marec-apríl 2022) do MŠ prijaté dve ukrajinské deti. Podľa veku mali byť deti zaradené do 1.ročníka ZŠ, ale vzhľadom na ich neznalosti slovenskej reči sa zaradili do zmiešanej triedy MŠ (2.trieda). Jedno dieťa navštevovalo MŠ cca dva týždne, druhé dieťa do konca júla 2022.

 **3.2. Zápis detí do 1. ročníka ZŠ**

|  |  |  |
| --- | --- | --- |
| **Počet predškolákov** | **Zaškolených** | **Pokračovanie v predprim.vzdel.** |
| 39 | 34 | 5 |

Zápis do 1.ročníka ZŠ sa tento školský rok opäť nekonal ako tradične za účasti detí a rodičov. Keďže ochorenie COVID-19 naďalej prevládalo, boli zakázané akcie, na ktorých sa združuje viac osôb. Zápis bol teda realizovaný len za prítomnosti rodičov.

Piatim deťom bolo na základe výsledkov testovania školskej spôsobilosti a na základe žiadosti zákonných zástupcov odporučené a odsúhlasené pokračovanie v predprimárnom vzdelávaní. Jedno dieťa s PPV, ktoré malo ŠVVP ukončilo dochádzku do MŠ a nastúpilo do špeciálnej MŠ v NO, aby tam pokračovalo v povinnom predprimárnom vzdelávaní. Ostatné 4 deti pokračujú v MŠ Hruštín, z toho jedno s dozorom matky (dieťa so ŠVVVP).

**3.3. Údaje o výsledkoch hodnotenia podľa poskytovaného stupňa výchovy a vzdelávania**

Na základe hodnotiacich správ o výsledkoch výchovno-vyučovacieho procesu a aktivitách v jednotlivých vekových skupinách konštatujem, že úlohy Štátneho a Školského vzdelávacieho programu ako aj hlavné úlohy plánu práce vyplývajúce z pedagogicko-organizačných pokynov na školský rok 2021/2022 boli splnené a realizované vo väčšej miere. Mnoho detí mladšieho veku vymeškávalo výchovno-vzdelávací proces kvôli častej chorobnosti, potom kvôli prerušeniu prevádzky. Návštevnosť detí, ktoré mali rok pred nástupom na povinnú školskú dochádzku bola v uspokojujúcej miere, len pár detí (cca 2 deti) sa nezúčastňovalo edukačného procesu a to najmä z obavy nákazy (deti s rizikovým zdravotným stavom). Rozlúčka s predškolákmi sa už konala za účasti rodičov ako obvykle.

**Realizovaním plánov, ktoré boli pripravované podľa Školského vzdelávacieho programu sme taktiež:**

- rešpektovali rozdielne výchovno-vzdelávacie potreby detí a vzhľadom na rozvojové možnosti a schopnosti sa diferencovali výchovno-vzdelávacie požiadavky detí,

- výchovno-vzdelávacia činnosť sa realizovala formou rôzne obsahovo zameraných hier, hru sme uplatňovali ako jednu z najdôležitejších metód a prostriedkov učenia sa detí,

- výchovno-vzdelávacia činnosť bola plánovaná týždenne,

- metódy, formy a prostriedky boli citlivo vyberané, v prevažnej miere zohľadňovali aktuálne výchovné potreby, vývinové a individuálne osobitosti detí,

- využívali sme činnosti prepojené so životom – vychádzky do prírody, do okolia MŠ, následne sa proces edukácie častejšie realizoval v exteriéry – na dvore MŠ, podľa nariadení,

- využívali sme dramatickú hru na rozvíjanie aktivity, fantázie a predstavivosti detí,

- cielene zapracovávali do jednotlivých činností aj úlohy na rozvoj grafomotorických zručností a predčitateľských schopností detí. Bol zabezpečený vhodný grafický aj výtvarný materiál, certifikované pracovné zošity. Vo výtvarných činnostiach sme dodržiavali postupnosť, podnecovali deti k tvorivému sebavyjadreniu,

- učiteľky všetkých tried realizovali v prevažnej miere skupinovú, individuálnu prácu, čím cielene pôsobili na osobnostný rozvoj, socializáciu, prebúdzanie a rozvíjanie ašpirácií detí. Svoje pôsobenie nasmerovali tak, aby deti podľa svojich intelektových, fyzických, emocionálnych a duševných schopností rozumeli okolitému svetu, prírode, iným ľuďom, kultúram, hodnotám a mohli sa tvorivo prejaviť,

- pravidelným denným pobytom vonku sa otužoval detský organizmus, rozvíjali sme u detí pohybové schopnosti. Pobyt vonku sa vynechával len v prípade nepriaznivého počasia,

- podporovali sme u detí experimentovanie a bádanie detí prostredníctvom edukačných programov, encyklopédií, internetu, vychádzok. Podporovali sme u detí hodnotiace a sebahodnotiace zručnosti, učili sme ich vzájomnému rešpektovaniu a spolupráci. Využívali sme digitálnu techniku s rešpektovaním vývinových osobitostí predškolského veku,

-vo VVČ sme využívali hudobné nástroje, nástroje detského Orffovho inštrumentára,

- v pedagogickom prístupe sme rešpektovali ,,Dohovor o právach dieťaťa“

- logopedická starostlivosť prebiehala pod vedením školskej logopedky Mgr. Fašungovej Kataríny 2x mesačne vo vyhradených priestoroch MŠ, za dodržania stanovených podmienok a pravidiel,

- Školský poriadok a ostatná dokumentácia MŠ boli vypracované v súlade s legislatívou, prerokované na pedagogických a pracovných poradách, na rade školy. S potrebnými dokumentmi boli oboznámení aj rodičia,

- krúžková činnosť ,,Angličtina hrou“ zabezpečovalo CVC Maják z Námestova, interné krúžky MŠ realizovali učiteľky MŠ, krúžky sa realizovali podľa predpisov v poobedňajších hodinách,

- pri prijímaní detí na predprimárne vzdelávanie sa postupovalo v súlade s legislatívou, žiadosti o prijatie detí na predprimárne vzdelávanie MŠ prijímala prostredníctvom pošty, alebo osobne, odovzdávanie rozhodnutí prebiehalo osobne s rodičmi,

- osvedčenie o predprimárnom vzdelaní bolo vydané 30.06.2022 všetkým deťom, podľa zákona.

 **Vďaka premyslenej plánovanej činnosti boli aktivity zamerané na celkový osobnostný rozvoj detí v oblastiach stanovených v *ŠVP pre predprimárne vzdelávanie v MŠ* (2016):**

1.) JAZYK A KOMUNIKÁCIA (rozvoj komunikačných kompetencií dieťaťa vo všetkých jazykových rovinách s využitím špecifického rozvojového potenciálu písanej reči)

2.) MATEMATIKA A PRÁCA S INFORMÁCIAMI (rozvoj základov pre matematické a informatické poznatky a zručnosti, pomocou ktorých sa ďalej rozvíja matematické myslenie a matematické kompetencie nevyhnutné pre vzdelávanie na vyšších stupňoch vzdelávania)

3.) ČLOVEK A SPOLOČNOSŤ (poznávanie spoločenského prostredia a prosociálna výchova: vedenie dieťaťa k základnej orientácii v blízkom spoločenskom prostredí - v jeho časových, priestorových, sociálnych, medziľudských vzťahoch)

4.) ČLOVEK A PRÍRODA (počiatočný rozvoj prírodovednej gramotnosti, vedenie detí k vyjadrovaniu aktuálnych predstáv o predmetoch, javoch a situáciách)

5.) ČLOVEK A SVET PRÁCE (utváranie a rozvíjanie základných zručností zvládať úkony bežného dňa a zručností pri používaní nástrojov potrebných v bežnom živote)

6.) UMENIE A KULTÚRA (rozvoj estetického cítenia v oblasti hudby a umenia)

7.)ZDRAVIE A POHYB (informovanie a vedenie k zdravému životnému štýlu a zdokonaľovaniu pohybových schopností a zručností)

**4. Údaje o aktivitách a prezentácii materskej školy na verejnosti**

|  |  |  |
| --- | --- | --- |
| **Termín** | **Aktivita** | **Poznámka** |
| 30.08/2021 | ZRPŠ | rodičia |
| 8.09/2021 | Úvodná logopedická depistáž | triedy 1., 2., 3. |
| 10/2021 | Šarkaniáda v MŠ | celá MŠ |
|  | Pozdravy pre dôchodcov | 1.,2.,3. trieda |
| 19.10. | Divadlo: Janka a Danka | celá MŠ |
| 26.10. | Pečenie koláča | 3.,4. trieda |
|  | Túra do prírody | 1.,2.trieda |
| 11/2021 | Šiška ozdôbkou | dobrovoľná účasť |
| 4.11. | Deň materských škôl | celá MŠ |
| 10.11. | Fotenie | celá MŠ |
| 11.11. | Otvorenie dopravného ihriska | celá MŠ |
| 6.12. | Olaf  | celá MŠ |
| 7.12. | Mikuláš/do domovov | celá MŠ |
|  | List Ježiškovi | celá MŠ |
| 14.12. | Pečenie medovníkov | 1.,2. trieda |
|  | Vianočný videopozdrav | celá MŠ |
| 1/2022 | Najkrajší snehuliak | dobrovoľná účasť |
| 2/2022 | Fašiangový receptárik | dobrovoľná účasť |
| 25.2. | Maškarný ples | celá MŠ |
| 17.3/2022 | Testovanie školskej spôsobilosti | deti predškolského veku |
|  | Týždeň hlasného čítania | celá MŠ |
| 23.3. | Knižnica v DK | predškoláci  |
|  | Strom dobrých skutkov | 1.,2.,3. trieda |
|  | Výtvarná súťaž ,,Hasiči“ | predškoláci |
|  | Výtvarná súťaž ,,Moje zvieratko“ | 1.,2.,3.trieda |
| 4/2022 | Deň Zeme | celá MŠ |
| 13.4. | Sférické kino | celá MŠ |
| 27.4. | Zápis do 1.ročníka ZŠ | Predškoláci |
| 29.4. | Stavanie Mája | celá MŠ |
| 26.5. | Športová olympiáda | 5 detí predš.veku |
| 5.,6.5. | Deň matiek v MŠ | celá MŠ |
| 8.5. | Deň matiek v KD | predškoláci |
| 19.5. | Divadlo ,,Dobrý deň pán učiteľ“ | celá MŠ |
| 1.6.2022 | MDD | celá MŠ |
| 10.6.2022 | Prijímanie detí do MŠ | S osobnou účasťou |
|  | Výlet predškolákov | deti končiace dochádzku do MŠ |
| 12.6. | Deň rodiny na Kutine | predškoláci |
| 14.6. | Divadlo ZŠ | celá MŠ |
|  | Sanitka v MŠ | celá MŠ |
| 21.6. | Rozlúčka s predškolákmi | deti končiace dochádzku do MŠ |
| 27.6. | Divadlo Hoki-Poki | celá MŠ |
| 28.6. | Beseda s poľovníkmi | celá MŠ |
| 29.6. | Cvičný poplach | celá MŠ |
|  |  |  |
|  | **NEZREALIZOVANÉ AKCIE** |  |
| 10/2021 | Deň dôchodcov |  |
| 12/2021 | Posedenie pri stromčeku | celá MŠ |
| marec/2022 | Návšteva 1.roč.ZŠ | deti predšk. veku |
|  | Otvorená hodina | 1.,2. trieda |

Veľká časť aktivít a naplánovaných akcií sa žiaľ opäť nerealizovala, a to kvôli nariadeniam ktoré obmedzovali realizáciu hromadných podujatí.

Prerušenie prevádzky MŠ na základe zaznamenaného vysokého počtu pozitívnych na pandemické ochorenie COVID – 19:

* 6.10.2021 – 10.10.2021
* 28.10.2021 – 1.01.2021 (jesenné prázdniny)
* 12.11.2021 – 21.11.2021 (karanténa 4.trieda)
* 2.12.2021 – 13.12.2021 (karanténa 3.trieda)
* 23.12.2021 – 9.01.2022 (vianočné prázdniny)
* 24.01.2022 – 31.01.2022 (karanténa 1., 2.trieda)
* 5.02.2022 – 9.02.2022 (karanténa 1., 2.trieda)
* 10.02.2022 – 13.02.2022 (karanténa 3.trieda)
* 7.03.2022 - 11.03.2022 (jarné prázdniny)

Naďalej platili sprísnené opatrenia, ktorými boli rodičia oboznámení na ZRPŠ (ktoré sa konalo v auguste 2021 bez účasti ped.zamestnancov a za dodržania prísnych opatrení v jedálni MŠ) a pomocou sociálnych sietí a informácií na nástenkách. Taktiež naďalej platil ***Dodatok prevádzkového poriadku z roku 2019/2020*** a organizácia začiatku školského roka do konca roka 2020.

Zápis detí do 1.ročníka ZŠ prebehol bez účasti detí. Zápis detí na predprimárne vzdelávanie na rok 2022/2023 prebiehal v mesiaci máj prostredníctvom pošty, alebo osobného odovzdania žiadosti. Rozhodnutia o prijatí dieťaťa boli rodičom odovzdané 10.6.2022 v priestoroch MŠ, rozhodnutia o neprijatí boli rozposlané poštou.

Počas letných prázdnin (mesiac júl) bola prevádzka MŠ do 24.6.2022. Záujem rodičov o prevádzku bol veľký, preto sa VVČ realizovala v dvoch triedach.

Počas školského roka už bolo povolené realizovať študentkám pedagogických škôl prax priamo v zariadeniach. Tento šk.rok v MŠ Hruštín absolvovali študentskú prax dve študentky.

 **Celoročne realizované projekty a aktivity**

MŠ sa zapojila do projektu, ktorý sprostredkovala  Nadácia Volkswagen Slovakia, vďaka ktorému sa dala získať peňažná čiastka vo výške 2500 €.   Za podnet a veľkú spoluprácu patrí veľká vďaka pani Mgr. Grlickej Márii, ktorá nám pomohla docieliť túto našu víziu.  Cieľom projektu s názvom *,,Kým si kúpim Volkswagen, dopravné pravidlá poznať chcem“* bolo zabezpečiť reálne podmienky na praktické vzdelávanie v oblasti dopravnej výchovy. Vďaka získaným prostriedkom sa budeme zameriavať na poznávanie a dodržiavanie základných pravidiel cestnej premávky, poznávať cestné značenia, pravidlá chodcov ale i cyklistov a v nemalej miere aj niečo oprvej pomoci. Okrem praktickej výučby v exteriéry sa budú deti vzdelávať aj v triedach vďaka rôznym didaktickým pomôckam, ktoré sa z projektu zakúpili. Celý projekt mala na starosti pani učiteľka Ing. Macáková M.

***Obsah projektu:***

* namaľovanie dopravného ihriska na dvore MŠ,
* kúpa detských odrážadiel, prilby, reflexné vesty,
* kúpa didaktických pomôcok na výučbu o doprave: hovoriace knihy, dopravné značenia, hry s tematikou dopravy, pomôcky zamerané na prvú pomoc.

***Zapojenie sa do iných akcií:***

* ,,Svet sa modlí ruženec“

Prezentácia výtvarných prác detí v súťažiach

* ,,Hasiči“ – dve práce MŠ sa dostali do celoslovenského kola,
* ,,Moje najobľúbenejšie zvieratko“ – CVČ Maják

**Krúžková činnosť v MŠ**

|  |  |  |
| --- | --- | --- |
| **Názov** | **Vyučujúci** | **Deti** |
| **Angličtina hrou** | CVČ Maják  | nahlásené deti predš. veku |
| **Pohybovo-tanečný** | Vlžáková, Macáková M. | 2.trieda |
| **Šikovné ručičky** | Jaššová, Martvoňová | 1.trieda |
| **Náboženstvo** | Macáková Martina | Predškoláci |

 **5. Priestorové a materiálno-technické vybavenie MŠ**

Materská škola je štvordielna, účelová budova, každá trieda má príslušné priestory. Celý komplex je zložený z pavilónov:

A- 1.trieda (5-6 ročné deti), sklad učebných pomôcok, kancelária riaditeľky MŠ, 2. trieda (5-6 ročné deti), šatne a sociálne zariadenia,
B- spojovacia chodba, v ktorej sa nachádza kuchyňa, práčovňa, sklady bielizne a potravín, kancelária vedúcej šk.jedálne,
C- 3.trieda, knižnica, spálňa, 4.trieda, šatne a sociálne zariadenia, jedáleň.

Priebežne sa kupovali didaktické pomôcky na realizáciu VVČ, knižnica sa dopĺňala detskou i odbornou literatúrou. MŠ odoberá pedagogické časopisy, ktorými si učiteľky zlepšujú rozhľad v problematike školstva. Zakúpili sa potrebné farby do tlačiarní.

Nepedagogické zamestnankyne vypratali a namaľovali priestory WC, ktoré sa nevyužívali. Vznikol tak úložný priestor na pomôcky pre výučbu na dopravnom ihrisku (odrážadlá, prilby), ktoré sa zakúpili z projektu.

V novembri bol zamestnancami OcÚ spílený veľký smrek, ktorý sa nachádzal v exteriéry MŠ a svojou veľkosťou bol nebezpečný pre toto miesto. Využitý bol ako vianočná výzdoba v centre obce. Počas celého roka sa upravoval dvor MŠ kosením a v prípade potreby sa priebežne opravovali preliezky.

Realizovala sa revízia elektrospotrebičov, kontrola ihriska, kontrola hasiacich prístrojov a hadíc. Zamestnankyne RÚVZ boli v máji 2022 odobrať vzorku piesku z pieskoviska, ktorá bola nezávadná.

V prípade potreby sa menili žiarovky na svietidlách, opravovali sociálne zariadenia a vodovodné kohútiky. V júni 2022 bol v priestoroch kuchynských skladov vymenený bojler na ohrev teplej vody, ktorý svojim vekom strácal svoju funkčnosť.

Počas letných prázdnin sa upratovali skladové priestory a vymaľovala sa kancelária VŠJ. Prebehla celková rekonštrukcia sociálneho zariadenia pri 4. triede (pavilón C), ktorú realizovala firma pána Záhoru F. Presunul sa vstupný vchod do triedy a vytvorila sa pekná prechodná chodba. Toto bola najkomplikovanejšia časť renovácie, pretože bolo nutné vytvoriť správne vedenie vodných potrubí, ktoré viedli z horného poschodia. Vďaka tomuto riešeniu nemusia rodičia prechádzať cez umyvárku. Presunul sa sprchový kút a uloženie detských umývadiel bolo prispôsobené výške detí najmladšieho veku. Medzi jednotlivé záchodové misy boli namontované predeľovacie priečky, ktoré boli podmienkou kontroly
z RÚVZ. V celom priestore boli obnovené a vymaľované steny, urobený obklad a uložená dlažba. Priestor vstupnej chodbičky bol spestrený obkladom s dreveným efektom a detskými motívmi, ktoré potešia nielen malých škôlkárov.

**6. Ďalšie informácie o materskej škole**

**Psychohygienické podmienky výchovy a vzdelávania**

Z hľadiska psychohygieny bola organizácia MŠ uspôsobená tak, aby sa jednotlivé činnosti striedali v časovom slede podľa *Štátneho vzdelávacieho programu pre
predprimárne vzdelávanie v MŠ* a zohľadňovali sa tak potreby vekových skupín detí a prispôsobovali sa ich momentálnym požiadavkám. Na tieto podmienky vplýva i prostredie, hygiena, ako i vzťahy medzi personálom MŠ, vzťahy medzi personálom a rodičmi. V MŠ
je vyvážená aktívna a pasívna stránka činností, /striedanie aktivity a oddychu/, pravidelnosť
 v podávaní stravy, ktoré je realizované v jedálni MŠ.

**7. Ciele realizované z koncepčného zámeru rozvoja školy a vyhodnotenie jeho plnenia**

**7.1. Oblasť výchovno-vzdelávacej činnosti**

Hlavným cieľom výchovy a vzdelávania v materskej škole bolo dosiahnutie optimálnej kognitívnej, senzomotorickej a sociálno-citovej úroveň ako základu
pripravenosti pre školské vzdelávanie a na život v spoločnosti. Východiskom
bola jedinečnosť dieťaťa, aktívne učenie a začleňovanie do skupiny a kolektívu.
Školský vzdelávací program ***,,Otváraj sa brána, pekná maľovaná,
budeme sa spolu hrať, jeden druhému pomáhať“*** bol prepracovaný v súlade so
*Štátnym vzdelávacím programom pre predprimárne vzdelávanie v materských školách.*Teda východiskom pre výchovno-vzdelávaciu činnosť v uplynulom školskom
roku bol ŠVP pre predprimárne vzdelávanie v MŠ, Školský vzdelávací program,
Plán práce školy, ktorý bol okrem iného vypracovaný na základe
Pedagogicko-organizačných pokynov Ministerstva školstva SR na stanovený
školský rok. Pedagogický proces prebiehal v súlade so Školským zákonom, vyhláškou
MŠ SR č. 5412021 Z. z. o materskej škole a ďalej za dodržiavania Školského poriadku školy a pracovnoprávnych predpisov.

Od 1.11.2021 MŠ začala naplno využívať EDUPAGE stránku. Každému zamestnancovi a rodičovi bol vygenerovaný kód, na základe ktorého sa mohol prihlásiť. Takto sa uľahčil spôsob informovanosti o platbách, akciách MŠ a zlepšila sa komunikácia medzi rodičmi a učiteľkami.

**7.2. Hodnotenie výchovno-vzdelávacieho procesu**

Výsledky výchovno-vzdelávacieho procesu materskej školy, zameranej na tvorivo humanistickú výchovu detí, na rozvíjanie ľudských zdrojov, na vytváranie dobrých pracovných podmienok, hodnotím pozitívne:

• napĺňali sme potrebu dieťaťa sociálneho kontaktu s rovesníkmi,

• uľahčovali sme dieťaťu plynulú adaptáciu na zmenené prostredie (na materskú školu), podporovali vzťah dieťaťa k poznávaniu a učeniu sa hrou,

• inovovali sme obsah, metódy a formy práce s deťmi realizáciou výchovy a vzdelávania
v zmysle *Štátneho vzdelávacieho programu pre predprimárne vzdelávanie v MŠ* ,

• podporovali sme rozvoj pohybových schopností detí a zdravého životného štýlu,

• rozvíjali sme cieľavedome, systematicky a v tvorivej atmosfére osobnosť dieťaťa
v psychomotorickej, poznávacej, sociálnej, emocionálnej a morálnej oblasti,

• uplatňovali a chránili sme práva dieťaťa v spolupráci s rodinou, zriaďovateľom a inými inštitúciami (pri zachovaní etického princípu spolupráce) s rešpektovaním potrieb dieťaťa,

• vytvárali sme deťom podmienky na prípravu na vstup do ZŠ,

• využívali sme portfólio dieťaťa pre jeho lepšie hodnotenie a poznanie,

• získavali dôveru rodičov v individuálnom výchovnom poradenstve a upriamovali ich pozornosť na pozitívne prejavy v správaní sa svojho dieťaťa a v prípade potreby ich nasmerovali na ďalšie odborné poradenstvo s inými odborníkmi (pediater, logopéd, psychológ, atď.).

**Negatíva:**
- vysoký počet detí v triedach sťažuje učiteľkám výchovno-vzdelávací proces, individuálny prístup, ktorý je nevyhnutný pre určité deti v triede, ktoré sa vymykajú norme,

- v uponáhľanom živote sa čoraz viac rodičia vyhýbajú odpovediam na zvedavé detské otázky a spoločnej komunikácii,

 - často rodičov zaťažuje návšteva u logopéda, psychológa, a preto ju zanedbávajú.

**Opatrenia:**
- výchovno-vzdelávaciu činnosť v triede 5-6 ročných detí prispôsobiť individuálnych potrebám detí v rámci intenzívnej predškolskej prípravy,

- v interakcii s rodičmi sa snažiť o rozvoj grafomotorických a komunikačných schopností detí,

- snažiť sa o rozvoj predčitateľskej gramotnosti, učiť deti pracovať s knihou,

- správnym prístupom nabádať a upozorňovať rodičov na dôležitosť logopedickej starostlivosti u detí s chybnou výslovnosťou,

- zmeniť postoj rodičov k psychologickému vyšetreniu dieťaťa, lebo ho väčšina podceňuje.

**8. Spolupráca školy s rodičmi, s inými inštitúciami**

**Spolupráca s rodičmi:**

- bola priateľská, rodičia sa angažovali do organizovaných aktivít ZRPŠ
- individuálne pohovory, konzultácie s učiteľkami,
- zabezpečený informačný systém na nástenkách a viditeľných miestach MŠ s oboznamovaním VVČ a aktivitách MŠ, využívanie EDUPAGE stránky,
- testovanie školskej spôsobilosti.

* Pozitíva:
* najviac sa osvedčila priama spontánna komunikácia,
* rodičia sa zúčastňujú vo veľkom počte na spoločných posedeniach,
* korektné vzťahy medzi rodičmi a učiteľkami.
* Negatíva:
* nástenky nesledujú rodičia pravidelne, ľahostajní k oznamom,
* majú predstavu, že sme tu konkrétne pre ich dieťa, žiadajú o uprednostňovanie svojho dieťaťa.
* Doporučenia:
* informačné nástenky a oznamy zriaďovať pútavejšou formou, využívať EDUPAGE stránku
* informovať pravidelne na webovom sídle MŠ,
* zlepšiť vzájomné vzťahy učiteľka – rodič pri komunikácií, spoločných stretnutiach,
* prerozdeliť zodpovednosť na ostatných zamestnancov.

**Spolupráca so ZŠ:**

- Učiteľky konzultujú a komunikujú s učiteľkami budúcich prvákov,
- tento školský rok sa nerealizovala návšteva 1.ročníka za účelom oboznámenia sa s prostredím ZŠ,
- zápis sa konal bez účasti detí.

**Spolupráca s CPPPa P, so ŠPPP:**

- zabezpečenie kvalifikovanej psychologickej prevencie,
- realizácia depistáže školskej spôsobilosti pre deti, ktoré majú pred zápisom do ZŠ. Okrem toho na základe odporúčaní, alebo žiadosti rodičov vykonávajú psychologické testy zamerané na konkrétne odhalenie problému dieťaťa.

**Spolupráca s obecným úradom:**

- realizácia aktivít, vystúpení, darčeky pre deti pri rôznych príležitostiach,
- ústretovosť pána starostu pri riešení problémov,
- práce v MŠ: kosenie, odpratávanie nepotrebných vecí, opravy v priestoroch MŠ.

**Spolupráca s klinickým logopédom:**

- pravidelné návštevy školskej logopedky Mgr.Fašungovej, ktorej je sprostredkovaný priestor v MŠ, pozitívne vplývajú na rozvoj rečových a komunikačných schopností detí, ktoré majú s tým problémy. Rodičom je sprostredkované osobné stretnutie s logopedkou a v prípade potreby navrhnuté riešenie a spolupráca s inými odborníkmi. Vzájomnou výmenou informácií s učiteľkami, môže včas určiť vhodný postup pre zlepšenie rozvoja rečových a komunikačných schopností.

**Spolupráca so školskou jedálňou:**

-ŠJ je súčasťou MŠ a významnou mierou sa podieľa na zdravom vývoji detí. Zamestnanci ŠJ sa aktívne podieľajú aj na výchove k zdravému stravovaniu, správnym stravovacím návykom, zdravému životnému štýlu. Prostredníctvom ŠJ je MŠ zapojená do niekoľkých projektov zameraných na zdravú stravu a zdravý životný štýl. Sú to projekty ,,Zdravé ovocie“ a ,,Mliečny program“. Na webovom sídle sú pravidelne vyvesené informácie o stravovaní, z ktorých môžu rodičia čerpať. Prostredníctvom zdravého stravovania sa snažíme plniť úlohy vyplývajúce z Národného programu prevencie obezity a propagáciu zdravého životného štýlu.

**Iné:**

-CVČ Maják Námestovo (krúžok anglického jazyka, rôzne výtvarné súťaže a prezentácie,
-Lesníci obce Hruštín (besiedka s lesníkmi),
-Zdravotná služba SR (návšteva sanitky a zdravotníkov v MŠ),

1. **Riadiaca a kontrolná činnosť**

 Materská škola pracovala podľa vypracovanej dlhodobej koncepcie a jej zamerania. Plynulú výchovno – vzdelávaciu činnosť zabezpečovalo efektívne plánovanie cieľov a úloh zo Školského vzdelávacieho programu. Prevládala efektívna činnosť a optimálne riadenie materskej školy s využitím možnosti delegovania právomocí a participatívneho riadenia (spoluúčasť pedagógov a samosprávnych orgánov školy).

**Vnútroškolská kontrola**

 Zabezpečovala sa v zmysle vypracovaného plánu kontrolnej činnosti rôznymi formami. Výsledky kontroly sa pravidelne analyzovali na pedagogických a pracovných poradách. V priebehu roka bol zabezpečený aktuálny tok odborných a iných informácií. Pedagogická  dokumentácia bola vedená v zmysle platnej legislatívy. Zistené nedostatky
v pedagogickej dokumentácií boli operatívne odstraňované. Priestory školy, v ktorých sa uskutočňoval výchovno – vzdelávací a celkový pobyt detí bol vyhovujúci. Triedy boli vždy esteticky  upravené a prispôsobené na proces. Dodržiavala sa bezpečnosť a ochrana zdravia pri práci. Triedna dokumentácia bola vedená v zmysle platnej legislatívy. Zodpovedne sa viedla administratíva záznamov z porád pedagogických, prevádzkových, ZRPŠ.

 **Kontrolno – hospitačná činnosť**

Hospitačná činnosť bola zameraná vo všetkých výchovných zložkách a výchovno – vzdelávacích činnostiach smerom na učiteľku, spôsob plnenia, realizáciu
a uplatňovania progresívnych metód a foriem práce. Z hľadiska činnosti detí bol
vytvorený dostatočný priestor na sebarealizáciu a rozvoj každého dieťaťa a to
predovšetkým uplatňovaním poznatkov a vlastných zážitkov a spontánnej formy učenia. Smerom na deti bolo zameranie na úroveň prosociálneho cítenia a správania a na
pripravenosť detí do školy.

Výchovno-vzdelávaciu prácu hodnotím vo všetkých ukazovateľoch ako kladnú. Atmosféra v triedach a celková psychosociálna klíma bola na priaznivej úrovni. Prostredníctvom premyslenej, plánovanej činnosti, využívaním vhodných foriem
a metód práce škola zabezpečovala príkladnú úroveň rozvoja osobnosti každého dieťaťa. Celková efektívnosť výchovno – vzdelávacieho procesu vo vzťahu ku koncepcii
a zameraniu školy sa zabezpečovala predovšetkým cez konkrétnosť plánovaných
úloh primeraných veku detí, vyváženosťou výchovných a vzdelávacích úloh.
 V oblasti organizácie práce sa nevyskytli žiadne nedostatky, dodržiavali sa organizačné predpisy, vyhlášky, Pracovný poriadok a Školský poriadok školy. V prípade nedostatkov a problémov sa situácia riešila hneď zvolaním porady a sprísnením pravidiel.

 **Kontrola prevádzkovo – pracovnej činnosti**

V tomto smere boli kontroly zamerané na dodržiavanie  pracovného a vnútorného poriadku školy, dodržiavanie pracovnej doby a jej efektívnosť, dodržiavanie pracovných náplní v pracovnom procese. Taktiež dodržiavanie bezpečnostných predpisov, používanie
OOPP a čistotu školského dvora. Zameranie bolo tiež na stav hygieny, čistoty zariadenia a využívanie čistiacich prostriedkov.

Počas trvania obdobia šírenia pandemického ochorenia na COVID - 19 sme sa riadili vždy najnovšími nariadeniami a novovytvorenými vyhláškami a zákonmi.

Doporučenia:

* Prerozdeliť kompetencie a úlohy medzi pedagogických zamestnancov a tým ich viac zapojiť do pomoci pri riadení a zviditeľňovaní našej MŠ,
* podporovať vzdelávanie pedagogických zamestnancov s úmyslom rozvíjať ich tvorivosť a iniciatívu,
* dbať na úpravu svojho prostredia, šetrenie s energiami a materiálno - technickými prostriedkami,
* analyzovať výsledky vnútroškolskej kontroly a pri uložení opatrení vykonať dôslednú kontrolu ich plnenia.

#### SWOT ANALÝZA

|  |  |
| --- | --- |
| **Silné stránky*** výborná poloha MŠ
* pružnosť pri plnení požiadaviek od rodičov
* úplná kvalifikovanosť pedagogických zamestnancov,
* schopnosť pedagógov uplatňovať nové trendy vo výchove a vzdelávaní
* neklesajúci záujem o  MŠ
* spolupráca s externým prostredím
* tradičné , zaujímavé detské podujatia
* zavádzanie inovatívnych postupov do výchovno- vzdelávacieho procesu
* krúžkové činnosti, logopedická starostlivosť
 | **Slabé stránky*** didaktické pomôcky nie sú rovnako zabezpečené jednotlivo pre triedy
* opotrebované hygienické zariadenia (pavilón C), neustála nutnosť opráv jednotlivých priestorov,
* problémy s navýšením cien za energie,
* časté problémy s IKT, interaktívnymi tabuľami
* časté striedanie pedagogického kolektívu (odchody mladých učiteliek na MD, chorobnosť starších)

  |
| **Možnosti*** skvalitniť vzdelávanie pedagogických zamestnancov prostredníctvom ponúk

metodických centier , kurzov, školení * zlepšenie materiálno- technických podmienok projektmi,

rekonštrukciiou sociálnych zariadení v pavilóne C * naďalej prezentovať prácu MŠ na verejnosti , v médiach, súťažiach
* zapájať rodičov do rôznych aktivít školy, zlepšiť informovanosť
 | **Ohrozenia*** demografický vývoj
* migrácia obyvateľstva
 |

Podľa podkladov triednych učiteliek a vnútroškolskej kontroly spracovala:

Bc. Očkajáková Marcela

riaditeľka MŠ